b'\n_START_ARTICLE_\nOsmo Kanerva\n_START_PARAGRAPH_\nOsmo \xe2\x80\x9dOsku\xe2\x80\x9d Kanerva (4. joulukuuta 1941 Helsinki \xe2\x80\x93 4. marraskuuta 2014 Lake Worth, Yhdysvallat) oli suomalainen nyrkkeilij\xc3\xa4, my\xc3\xb6hemmin nyrkkeilyvalmentaja ja toimittaja. Amat\xc3\xb6\xc3\xb6riuralla h\xc3\xa4n edusti Tapanilan Er\xc3\xa4\xc3\xa4. Kanerva asui viimeiset vuotensa Palm Beachill\xc3\xa4 Yhdysvalloissa, jossa h\xc3\xa4n toimi valmentajana ja toimittajana._NEWLINE_Kanerva otteli amat\xc3\xb6\xc3\xb6rin\xc3\xa4 120 ottelua, joista h\xc3\xa4visi noin 20. Euroopan-mestaruuskilpailuissa 1965 It\xc3\xa4-Berliiniss\xc3\xa4 h\xc3\xa4n h\xc3\xa4visi puoliv\xc3\xa4lieriss\xc3\xa4 Italian Ermanno Fasolille. Gentleman Nyrkkeilij\xc3\xa4t ry:n Ville-patsas Kanervalle my\xc3\xb6nnettiin 1966.'